
For øvrig – bli sterke i Herren og i hans veldes kraft!

Iklæ eder Guds fulle rustning, så I kan stå eder mot djevelens listige angrep;

for vi har ikke kamp mot blod og kjød, men mot makter, mot myndigheter, mot verdens herrer i dette mørke, mot ondskapens ånde-hær i himmelrummet.

Ta derfor Guds fulle rustning på, så I kan gjøre motstand på den onde dag og stå efter å ha overvunnet alt.

Så stå da omgjordet om eders lend med sannhet, og iklædd rettferdighetens brynje,

Og ombundet på føttene med den ferdighet til kamp som fredens evangelium gir,

og grip foruten alt dette troens skjold, hvormed I skal kunne slukke alle den ondes brennende piler,

og ta frelsens hjelm og Åndens sverd, som er Guds ord,

idet I til enhver tid beder i Ånden med all bønn og påkallelse, og er årvåkne deri med all vedholdenhet og bønn for alle de hellige,

og også for mig, at det må gis mig ord når jeg oplater min munn, så jeg med frimodighet kan kunngjøre evangeliets hemmelighet,

for hvis skyld jeg er sendebud i lenker, at jeg må tale med frimodighet derom, således som jeg bør tale.

Paulus’ brev til efeseerne, kapittel 6, vers 10–20

(Det Norske Bibelselskaps 1930-utgave. Samme utdrag fra King James-bibelen står på andre side av arket.)


 

Finally, my brethren, be strong in the Lord, and in the power of his might.

Put on the whole armour of God, that ye may be able to stand against the wiles of the devil.

For we wrestle not against flesh and blood, but against principalities, against powers, against the rulers of the darkness of this world, against spiritual wickedness in high places.

Wherefore take unto you the whole armour of God, that ye may be able to withstand in the evil day, and having done all, to stand.

Stand therefore, having your loins girt about with truth, and having on the breastplate of righteousness;

And your feet shod with the preparation of the gospel of peace;

Above all, taking the shield of faith, wherewith ye shall be able to quench all the fiery darts of the wicked.

And take the helmet of salvation, and the sword of the Spirit, which is the word of God:

Praying always with all prayer and supplication in the Spirit, and watching thereunto with all perseverance and supplication for all saints;

And for me, that utterance may be given unto me, that I may open my mouth boldly, to make known the mystery of the gospel,

For which I am an ambassador in bonds: that therein I may speak boldly, as I ought to speak. 


Introduksjon

Selv kommentatorene på CNN sier nå: Trump har beseiret dem alle sammen. Han ruver og har mer makt enn noen annen president i moderne tid. Fordi han beseiret systemet som erklærte ham krig.

Dette er Americana, amerikansk folklore, en levende legende. Demokratene og den dype staten forsøkte å skape en mytologi rundt Trump og MAGA-bevegelsen [1] om at de var ondskapens inkarnasjon.

Nå har Trump skapt sin egen myte gjennom å beseire Demokratene, Corporate America, Hollywood, Silicon Valley og Big Government – ikke én gang, men tre ganger. Det er en herkulisk bedrift.

Amerikanerne har noe de kaller American greatness, og Trump er blitt et symbol på at det er mulig. Han beviser at myten lever som fikk soldatene til å storme strendene i Normandie.

De andre, de som klatret til topps, hadde for lengst avskrevet denne greatness som en illusjon. Knyttet til greatness var troen på American exceptionalism, at USA var spesiell. At det hadde en egen rolle i historien. En skinnende by på et fjell. Derfor har amerikanske byer navn fra Bibelen, antikkens Hellas og Rom. Amerika legemliggjorde alle tre tradisjoner. Det var fullbyrdelsen av en drøm. One Nation under God. Amerikanere hadde aldri noe problem med sekularitet og kristendom. De eksisterte side ved side. Det var europeere som følte de hadde kommet lenger og anså amerikanere for å være naive.

Studentradikalismen oppsto samtidig i Europa og USA. Det går en direkte linje fra 1960-tallet til Obama. Fem dager før han tiltrådte sa han at han ville «transform America». Kystelitene var mer europeiske enn innlandet. De så ned på Middle America. Nå hadde de fått sin første president, og de tilba ham. Sensuren begynte allerede før Obama ble valgt. Et essay han hadde skrevet om at USA var så rasistisk at selv svarte var rasister, ble undertrykt. Han var også antisemitt og trodde jøder hadde oppfunnet aids-epidemien. Obama eksperimenterte med bifil sex. Han var ikke den han utga seg for.

Men disse sidene måtte barberes bort hvis han skulle være salgbar som president. Obama visste akkurat hvilke knapper han skulle trykke på for å gå hjem hos den liberale halvdelen av befolkningen.

Han og de som skapte ham – Obama var det første eksempel på en «made» politiker, et ferdig produkt – skapte et bilde som de visste appellerte til velgernes narsisissme. De ville automatisk forsvare Obama når det var det samme som å forsvare seg selv.

Denne narsisissmen ble et varemerke for en venstreside som erobret samfunnsposisjonene og trengte en fortelling om seg selv som de kunne forsvare som idealisme.

Denne rommet forfengelighet og en sensitivitet for fornærmelser. Her hadde avvisningen av kritikk og ytringsfrihet sin opprinnelse. Hvem tror du at du er? spurte venstresiden krenket.

I Norge sto liberalitet aldri sterkt. Sosialistene manglet dannelse, og når liberalismen ble venstreorientert i USA, slapp de liberalismens dilemma: å ta stilling til motsetninger og selvmotsigelser. Det var selve politikkens vesen de vinket farvel til. De kunne konsentrere seg om komfort og karriere.

Siden har vi ikke hatt en autentisk politisk debatt. Vi har en debatt mellom skinndøde.

Danmark har hatt sterkere innslag av fri debatt, men de taklet ikke Trump, og krigen i Ukraina har gjort noe med hodene til eliten. Den ser ut til å rekapitulere en offensiv sikkerhetspolitikk som kan koste dem dyrt. På hver sin side er Bornholm og Grønland i spill.

Sverige er et kapittel for seg, der eliten har skapt en egen hysterisk värdegrunn som foregriper et totalitært samfunn. Folkhemmet er blitt et mareritt. Når man leser avisenes kommentarer om Amerika, er det som et dårehus, og kommentatorene synes helt uten korrektiv.

Norske journalister er ikke like overspente, men retningen, forflatningen og dilettantismen er den samme.

Document har derfor vært alene om dekningen av Trumps USA. Som nå har vunnet. Men det er med Demokratene som med Otto Nilsens sang om Erik Blücher: He is dead, but he won’t lie down.

Demokratene nekter å se seg selv i speilet, akkurat som Arbeiderpartiet, som fikk en elitist fra overklassen som leder og går ned med ham. Norge har ikke den overklassen USA har, som flyr privat og ellers lever beskyttede liv. Norges overklasse har flyttet til Sveits. Det i seg selv er et krisetegn.

Skandinaviske sosialdemokratier trenger desperat å forstå Trump, for den revolusjonen han står for, kommer til å rulle også over dem. I 2016–2020 drev de motstandskamp. Det kommer ikke til å fungere denne gang.

Trump har lært av sine feil ved makten. I tillegg har han lært av Biden-regimets feil. Han har sett overmotet og hensynsløsheten. Den dype staten kastet masken og har dermed mistet et av sine sterkeste kort: at den forble usynlig. Den har måttet gi seg til kjenne, og dermed mistet den noe av mystikken.

Tidligere FBI-sjef James Comey, hans nestkommanderende Andrew McCabe, visejustisminister Rod Rosenstein, justisminister Bill Barr, forsvarsminister Mark Esper, forsvarssjef Mark Milley, Susan Rice, CIA-sjef John Brennan, James Clapper, Mikael Hayden, Leon Panetta er gjennomlyst så mange ganger at karakterene deres er blitt synlige: De er ynkelige, maktsyke, hensynsløse mennesker som ikke påkaller noen sympati. De har vært villig til å spille hasard med forfatningen og rettssamfunnet. De lyver velgerne rett opp i ansiktet med institusjonenes symboler i ryggen. Det koster dem ikke en kalori.

De har igangsatt den største og mest omfattende overvåking av amerikanske borgere noensinne, og koblet dette til en sensur som ville gripe inn over alt: Den føderale regjering var direkte innblandet i de sosiale medienes sensur, og instruerte dem i detalj.

Som i enhver totalitær stat begynner det i det små og vokser. Konservative var fritt vilt, men så ville den dype staten også regulere den offentlige samtalen om covid-19 og vaksiner. Da gapte den over for mye. I USA var det leger og vitenskapsmenn som Robert Malone og Peter McCullough som ikke lot seg skremme, fordi de visste at vitenskapen må være kompromissløs.

Anthony Fauci står ribbet tilbake, og mannen han forsøkte å sensurere da han fikk laget the Great Barrington Declaration, dr. Jay Bhattacharya, overtar hans plass. Han har Robert F. Kennedy jr. som helseminister, og de kommer til å ta et oppgjør med Big Pharma som vil gi gjenlyd.

Da vil spørsmålet bli stilt: Hvordan var det mulig? Det samme regimet ble innført over hele Vesten. Land som Australia og New Zealand avslørte helt nye sider ved myndighetene og politiet. Folk gikk til sengs i gammellandet og våknet til noe som minnet om en politistat.

Dette oppgjøret har bare såvidt begynt.

Uten en veiviser vil avsløringene risikere å bli hengende i lufta. Document kan gi kontekst og historikk. Våre demokratier ble rett og slett stjålet fra oss av en elite som bestakk hverandre.

Det er mye skyldfølelse ute og går.

Sto USA bak sprengningen av Nord Stream med norsk hjelp?

Bare tanken får det til å svimle for de som satt med ansvaret. Men det må stilles. Akkurat som man må spørre om forbindelsen mellom Jens Stoltenberg og søsteren Camilla. Stoltenberg styrte krigen mot Russland, Camilla rullet ut Pfizer-vaksinene. Hva visste hun? Trolig langt mer enn det vi har fått vite. Hva med Erna og justisminister Monica Mæland, som ville ha 100 års klausul på saksbehandlingen om covid?

Erna har et godt forhold til Bill Gates. Hans renommé er et helt annet i USA enn i Norge. Microsoft kjører programmet som lar Kinas kommunistiske diktatur styre kineserne.

Gates Foundation har gitt 7 millioner kroner til Civita for å drive bistandsjournalistikk. Er det derfor Eirik Løkke høres ut som Nicolle Wallace eller Joy Reid i MSNBC?

NRK-dekningen av Trump og Demokratene er blitt hardcore anti-Trump hvor fakta ikke lenger betyr noe. Kun summen: Trump fortjener å bli «tatt ut». Kanskje dø.

Man innførte tidlig to standarder for politikken: Russiagate skulle skape oppfatningen om at Trump var kompromittert, og det samme var hans velgere. 6. januar var det endelige beviset.

Publikum var blitt fortalt helt siden 2016 at han var damaged goods: To riksrettssaker, en spesialetterforsker, og likevel fikk de ikke ram på ham. Men 6. januar skulle gjøre susen.

Heller ikke det forslo. Amerikanere hadde noen instinkter for hva som var mulig, hva som var sannsynlig, som ikke lot seg kvele så lett. De hadde levd med skuddene i Dallas helt siden 1963. De stolte ikke lenger på det som kom fra oven. CIA og FBI ble dirty ord.

Gjensto bare samme metode som i Dallas: attentat. Butler, Pennsylvania, 13. juli var en katastrofe: Alle dører var åpne, kommunikasjonssystemet fungerte ikke, en mann med våpen kunne spasere rundt, skarpskytteren hadde ham på kornet, men ventet til Thomas Matthew Crooks hadde avfyrt åtte skudd. Det stinket til high heaven.

Samme med Ryan Routh i Florida. Samme med raidet mot Mar-a-Lago: Den dype statens nerver sviktet. De klarte ikke engang arrangere et attentat, og måtte prøve to ganger.

Det skal bare én ærlig person i posisjon til for å velte spillet. I Florida var det dommer Ayleen Cannon som torpederte spesialetterforsker Jack Smiths forsøk på å vikle Trump inn i en endeløs rettssak om hemmeligstemplede dokumenter.

I saken mot Hunter Biden var det dommer Maryellen Noreika som nektet å gå med på en sweetheart deal som ville gitt Hunter Biden amnesti. Det tvang faren til å bryte sine løfter om ikke å blande seg, og gi Hunter amnesti for et tidsrom på ti år. Biden forsto ikke hvordan han ødela restene av sitt renommé. På toppen av det hele benådet han de verste drapsmenn på vei ut døren. Kontrastene blir sterke.

De korrupte mot de ubestikkelige, med noen vankelmodige og svake imellom. Det er dynamikken i spillet om USA:

Korrupte dommere som justisminister Merrick Garland, Matthew Graves, Tanya Chutkan, Jack Smith, Matthew Colangelo, Alvin Bragg, Fani Willis, Letitia James, Juan Merchan, Lewis Kaplan, og ikke å forglemme FBI-sjef Christopher Wray.

De strakk fellen for langt, de overspilte, forskrev seg. Klærne ble hengende i laser, og naken hud ble synlig. De fremsto ynkelige.

I dette arbeidet har Freedom of Information Act (FOIA) vært uvurderlig. Folk som Judicial Watchs Tom Fitton har fått ut dokumenter ved å anlegge sak. Det samme har journalister som John Solomon i Justthenews.com, Gregg Jarrett, Lee Smith. James O’Keefe har gjort journalistisk pionerarbeid med Project Veritas, og da det kollapset O’Keefe Media Group (OMG).

Redaktører som Mollie Hemingway i The Federalist, Mike Davis, Darren Beattie i Revolver News, Paul Sperry i RealClearInvestigations, Julie Kelly som gikk fra American Greatness til Substack, slik mange av de beste har gjort.

Et nytt nivå var nådd da Substack ble en plattform for de dyktige. De kunne leve av yrket sitt og være helt uavhengige av sponsorer og annonsører. Kun abonnenter og ellers full frihet. Der finnes de nå alle sammen: Matt Taibbi, Seymour Hersh, Michael Shellenberger, Naomi Wolf, Melanie Phillips, Julie Kelly.

Steve Bannon fortjener særlig omtale, for det var Documents første personlige møte med Trump-verden da han sa seg villig til å ta turen over fra Bergen til Oslo i 2019.

På Nordiske Mediedager var han blitt møtt med fiendtlighet av salen og en Christina Pletten som kun forsøkte å sette ham fast. Anti-Trump-kampanjen har gjort nordiske journalister provinsielle.

Steve Bannon er som Trump historisk i kraft av først Breitbart og nå WarRoom. Garland var dum nok til å dømme ham og Peter Navarro til fengsel for det samme som Biden påberopte seg: executive privilege. Men det var for sent. Bannon ble bare sterkere. Det samme ble Trump i rettslokalet på Manhattan.

Journalister som Lara Logan, Sharyl Attkisson og Megyn Kelly, sammen med Hoft-brødrene i The Gateway Pundit, pellet den dype staten fra hverandre.

Til sammen har de forsvart og gjenreist den frie pressen i USA, og nå er det de som tar over. Trump kommer ikke til å la gammelmediene okkupere presserommet i Det hvite hus. CNNs Jim Acosta kommer ikke til å kunne sjikanere Trump. Det er de nye journalistene som slipper til. Da vil pressekonferansene få et annet forløp.

Nordiske medier kommer til å forsøke å spinne den samme gamle historien. Men over tid vil de ikke klare å stå imot. Når Kennedy i egenskap av US Government presenterer funn om Russiagate, gain-of-function-forskningen, vaksiner eller Twitter Files, som gjør at vi må omskrive historien, vil ikke mediene klare å stå imot.

Det vil være Trump-administrasjonen som skriver historien ved hjelp av dokumentasjon. Det vil være den ultimate seier for Trumps Amerika.

Strand 23. januar 2025

